মণিপুৰ শান্ত হ'ল ! - NewsFile Online (Oxomiya)\nHome / Business / North-east India / মণিপুৰ শান্ত হ'ল !\nমণিপুৰ শান্ত হ'ল !\nএনডিএৰ দিনতহে শান্তি আহিল বোলে মণিপুৰত\nদেওবাৰ, ডিচেম্বৰ ২৭, ২০২০\nইম্ফল,২৭ ডিচেম্বৰঃ "প্ৰধানমন্ত্ৰী নৰেন্দ্ৰ মোডীয়ে তেওঁৰ অন্তৰত উত্তৰ পূৰ্বাঞ্চলৰ বাবে এক সুকীয়া স্থান ৰাখি থৈছে । সেয়ে তেওঁ যথেষ্ট পুঁজি এই অঞ্চলৰ বাবে মুকলি কৰি দিছে" -এনেদৰে কয় উত্তৰ পূৰ্বাঞ্চল ভ্ৰমণৰত গৃহমন্ত্ৰী অমিত শ্বাহে ।\nআজি মণিপুৰত এক বিশাল জনসভাত অংশগ্ৰহণ কৰি অমিত শ্বাহে কয়" এনডিএ চৰকাৰ অহাৰ পৰা উত্তৰ পূৰ্বাঞ্চলৰ সৰ্বাত্মক বিকাশ হৈছে । প্ৰধানমন্ত্ৰীগৰাকীয়ে এই সমগ্ৰ অঞ্চললৈ ৪০ বাৰ আহিছে আৰু ইয়াৰ পৰাই তেওঁৰ আন্তৰিকতাৰ বিষয়ে উমান পোৱা যায় ।\n"অসমৰ পৰা মণিপুৰলৈ অহা গৃহমন্ত্ৰী গৰাকীয়ে কয় যে এটা সময়ত মণিপুৰক জানিছিল সন্ত্ৰাসবাদী,অৱৰোধ,বোমা বিস্ফোৰণ ,অপহৰণৰ বাবে । কিন্তু এনডিএ চৰকাৰ ক্ষমতালৈ অহাৰ পিছত সকলো উগ্ৰপন্থী সংগঠনেই শান্তিৰ পথ বাচি লৈছে । বৰ্তমানৰ বীৰেন সিং নেতৃত্বাধীন চৰকাৰখনে ৰাজ্যখনৰ উন্নয়ন যথেষ্ট খৰতকীয়া কৰিছে বুলিও তেওঁ উল্লেখ কৰে । তিনিদিনীয়াা ভ্ৰমণসূচীৰে উত্তৰ পূব ভ্ৰমণলৈ অহা শ্বাহ আজি দিল্লীলৈ উভতি গৈছে । (IANS)
